Diari Oficial de la Generalitat Valenciana


Sumari del DOGV 5832, del 21-08-2008 (2008/9874)

RESOLUCIÓ d'4 d'agost de 2008, de la Conselleria de Benestar Social, per la qual s'incrementen els crèdits que han de finançar les ajudes regulades per mitjà de l'Ordre de 3 de maig de 2007, de la Conselleria de Benestar Social, per la qual es regula l'ajuda econòmica a favor de les víctimes de violència de gènere, establida en l'art. 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere (DOGV núm. 5.507, de 8 de maig de 2007).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5832

Data del DOGV
:   21-08-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9874


Data del document
:   04-08-2008

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * violència
    * dona
    * ajuda social
    * suport econòmic

RESOLUCIÓ d'4 d'agost de 2008, de la Conselleria de Benestar Social, per la qual s'incrementen els crèdits que han de finançar les ajudes regulades per mitjà de l'Ordre de 3 de maig de 2007, de la Conselleria de Benestar Social, per la qual es regula l'ajuda econòmica a favor de les víctimes de violència de gènere, establida en l'art. 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere (DOGV núm. 5.507, de 8 de maig de 2007). [2008/9874]  
La Conselleria de Benestar Social, mitjançant l'Ordre de 3 de maig de 2007, publicada en el DOCV núm. 5.507, de data 8 de maig de 2007, ha regulat l'ajuda econòmica a favor de les víctimes de violència de gènere, establida en l'art. 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere.  
La sol·licitud d'esta ajuda no necessita convocatòria prèvia, per això anualment es publicaran els crèdits existents per al seu finançament. Mitjançant la Resolució de 19 de febrer de 2008, de la Conselleria de Benestar Social (DOCV núm. 5.710, de 25 de febrer de 2008), es van donar publicitat als crèdits i a la línia de subvenció destinats al finançament de les ajudes regulades per l'Ordre de 3 de maig de 2007 per a l'exercici de 2008.  
Una vegada analitzades les sol·licituds presentades, resulta necessari incrementar els crèdits de la línia T6383, "Ajudes per a dones víctimes de violència de gènere" per a poder atendre totes les sol·licituds amb dret a ajuda.  
En virtut d'això i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 116/2007 de 27 de juliol, del Consell, pel qual s'aprova el Reglament Orgànic i Funcional de la Conselleria de Benestar Social, resolc  
Primer  
Incrementar la quantia dels crèdits destinats a finançar l'ajuda regulada en l'Ordre de 3 de maig de 2007, de la Conselleria de Benestar Social, de la línia de subvenció que es detalla a continuació:  
- Denominació: Ajudes per a dones víctimes de violència de gènere  
- Línia de subvenció: T6383/000/08  
- Consignació pressupostària: 138.510,00 €  
- Increment de 250.000,00 € i passa de 138.510,00 € a 388.510,00 €.  
- Procedència i quantia dels fons: Ministeri d'Igualtat  
Segon  
Publicar la present resolució en el Diari Oficial de la Comunitat Valenciana.  
València, 4 d'agost de 2008.- El conseller de Benestar Social i vicepresident tercer del Consell: Juan Gabriel Cotino Ferrer.